“สภาพัฒน์” เผย GDP ไตรมาส 2/61 โต 4.6% ย้ำเป้าทั้งปี 4.2-4.7%
"สภาพัฒน์" เผย GDP ไตรมาส 2/61 โต 4.6% ย้ำเป้าทั้งปี 4.2-4.7%
20 ส.ค. 2561

สำนักงานคณะกรรมการพัฒนาการเศรษฐกิจและสังคมแห่งชาติ (สศช.) หรือ สภาพัฒน์ รายงานอัตราการขยายตัวทางเศรษฐกิจไทย (GDP) ในไตรมาส 2/61 ขยายตัว 4.6% จากตลาดคาดเติบโต 4.4% ส่งผลให้ครึ่งปีแรก GDP ขยายตัวที่ 4.8% เนื่องจากการบริโภคเอกชนและการลงทุนรวมขยายตัวเร่งขึ้น รวมทั้งการส่งออกขยายตัวในเกณฑ์สูง การใช้จ่ายภาครัฐขยายตัวต่อเนื่อง ด้านการผลิต ภาคเกษตร ขายส่งขายปลีกขยายตัวในเกณฑ์สูงและเร่งตัวขึ้น
ขณะที่สภาพัฒน์ยังคงตัวเลขคาดการณ์ GDP ทั้งปีไว้ที่ 4.2-4.7% แต่ได้มีการปรับตัวเลขคาดการณ์การส่งออกเป็นขยายตัว 10% จากเดิมที่คาดว่าจะเติบโต 8.9% ส่วนนำเข้าคาดเติบโตได้ 15.4% จากเดิมคาด 12.7% แต่ปรับลดคาดการณ์การใช้จ่ายภาครัฐลงทั้งการบริโภคและการลงทุน